Autoritățile au fost solicitate prin intermediul unui apel la numărul de urgență 112, în jurul orei 17:00, cu privire la faptul că o femeie ar fi căzut în râul Olt. La fața locului au fost trimise forțe din cadrul Staţiei de Pompieri Brezoi, cu o autospecială de intervenţie şi o autospecială pentru munca operativă cu barca, transmite ISU Vâlcea.
De asemenea, la fața locului a fost trimis și un echipaj medical al Serviciului de Ambulanţă Judeţean şi a fost anunţat şi dispeceratul Hidroelectrica.
Până acum, femeia nu este dată dispărută, însă cel care a alertat autoritățile este un prieten de familie care a observat mașina tinerei în apropierea barajului, anunță reprezentanții Poliție Vâlcea.